90W NB Square Adapter N90W-03 | Notebooksaccessoires | ASUS Nederland
Externe ultradunne DVD-brander met M-Disc ondersteuning ’n Eksoplaneet of ekstrasolêre planeet is ’n planeet buite die Sonnestelsel. Tot en met 1 Maart 2013 was altesaam 861 sulke planete geïdentifiseer (planete in 677 planetêre stelsels, insluitende 128 stelsels met meer as een planeet). Op 1 Augustus 2018 was daar al 3 815 bevestigde eksoplanete in 2 853 stelsels, met 633 stelsels wat meer as een planeet het. Daar is dus ’n voortdurende stroom nuwe ontdekkings.
Wat meer sê, die Keplersending het reeds ’n paar duisend bykomende kandidate opgespoor, insluitende ’n paar honderd wat lewe sou kon huisves.
Die eerste bevestigde waarneming was in 1992 met die ontdekking van verskeie aardgrootte-planete om die pulsar PSR B1257+12. Die eerste ontdekking van ’n eksoplaneet om ’n hoofreeksster was in 1995: ’n reuseplaneet met ’n wentelperiode van vier dae om die nabygeleë ster 51 Pegasi. Danksy verbeterde opsporingstegnieke het die tempo van waarnemings sedertdien vinnig toegeneem. Sommige eksoplanete is deur teleskope afgeneem, maar die oorgrote meerderheid is opgespoor met indirekte metodes soos die meet van radiale snelhede. Ook komete buite ons Sonnestelsel is al waargeneem en kan algemeen in die Melkweg voorkom.
Die meeste bekende eksoplanete is gasreuse soos Jupiter en Neptunus, maar dit is waarskynlik omdat hulle makliker is om op te spoor vanweë hul grootte. Daar is ook kleiner planete bekend wat net ’n paar keer so groot is as die Aarde (sulke planete is deesdae bekend as superaardes). Volgens nuwe statistiese studies kom hulle meer algemeen voor as die gasreuse, terwyl onlangs ook verskeie planete kleiner as die Aarde ontdek is. Daar is ook planete om bruindwergsterre en ander hemelliggame wat "vry rondbeweeg" in die ruimte en nie om ’n ster wentel nie, maar hulle word nie altyd planete genoem nie.
Op 7 Januarie 2013 het sterrekundiges van die Keplersending die ontdekking van KOI-172.02 aangekondig – ’n planeet baie soos die Aarde wat binne die bewoonbare sone om ’n ster wentel wat met die Son ooreenstem. Dit is dus ’n "groot kandidaat om buiteaardse lewe te huisves".
↑ "Planet Population is Plentiful". ESO Press Release. Besoek op 13 Januarie 2012.
↑ 2,0 2,1 2,2 Schneider, Jean (10 September 2011). "Interactive Extra-solar Planets Catalog". The Extrasolar Planets Encyclopedia. Besoek op 2012-07-13.
↑ Schneider, J. The Extrasolar Planets Encyclopedia. Besoek op 1 Augustus 2018.
↑ 6,0 6,1 Staff (7 Januarie 2013). "'Exocomets' Common Across Milky Way Galaxy". Space.com. Besoek op 8 Januarie 2013. AS1-onderhoud: Gebruik authors-parameter (link)
↑ Staff (2 Januarie 2013). "100 Billion Alien Planets Fill Our Milky Way Galaxy: Study". Space.com. Besoek op 3 Januarie 2013. AS1-onderhoud: Gebruik authors-parameter (link)
↑ Overbye, Dennis (20 Desember 2011). "Two Earth-Size Planets Are Discovered". New York Times. Besoek op 2011-12-21.
Ontsluit van "http://af.wiki.sxisa.org/w/index.php?title=Eksoplaneet&oldid=1896774"
Die bladsy is laas op 25 Januarie 2019 om 12:00 bygewerk.